এআইসিসি ৫০ টাকা থেকে ২ হাজার টাকার কুপন দেবে রাজ্যগুলিকে। নির্বাচনী বন্ড বা অন্যান্য পথে কী করে অর্থ সংগ্রহ করা যায়, তার উপায়ও বলা হয়েছে রাজ্য নেতাদের। সংগৃহীত অর্থের ৫০ শতাংশ দিতে হবে এআইসিসি-কে, রাজ্য নেতৃত্ব রাখবেন ২৫ শতাংশ, বাকি জেলার হাতে দিতে হবে। বাড়ি বাড়ি গিয়ে জানাতে হবে, কংগ্রেস ঠিক কী করতে চায়। কংগ্রেসের সঙ্গে যুক্ত হতে ইচ্ছুক ব্যক্তিদের নাম-ঠিকানা, ফোন নম্বরের একটি তালিকা তৈরি করতে হবে। তার পর সেটি পাঠাতে হবে এআইসিসি-কে। ‘শক্তি-অ্যাপ’-এর মাধ্যমে এআইসিসি স্তর থেকে নজর রাখা হবে বিষয়টির উপরে।